Það stefnir í mikinn fjölda ferðamanna hér á landi um áramót og vonandi hafa þeir flestir tryggt sér gistingu . 28. nóvember 2017 Canopy Reykjavík er eitt þeirra hótela sem er uppbókað á nýársnótt . Mynd : Icelandair Hotels Stemningin á gamlárskvöld í Reykjavík er reglulega lofuð í heimspressunni og höfuðborgin ratar ósjaldan á lista yfir þá ferðamannastaði sem áhugaverðastir eru þetta síðasta kvöld ársins . Ásóknin í Íslandsferðir yfir áramót hefur því aukist ár frá ári og ekki er útlit fyrir breytingu þar á því samkvæmt hótelsíðunni Booking.com er nú þegar 97% af öllu gistirými í Reykjavík uppbókað á nýársnótt . Það er miklu hærra hlutfall en í höfuðborgum hinna Norðurlandanna en svipað og þekkist í öðrum borgum sem laða að sér fjölda ferðamanna í árslok , t.d. í Sydney , Ríó og Edinborg . Þeir sem ætla í áramótafagnað í New York , London eða París hafa úr meiru að moða . Þó Booking.com sé eitt umsvifamesta hótelbókunarfyrirtæki í heimi þá gefur staðan á vef þess ekki fullkomna mynd af gistimarkaðnum í hverri borg fyrir sig . Hildur Ómarsdóttir , forstöðumaður markaðssviðs Icelandair hótelanna , staðfestir hins vegar að hótel innan keðjunnar séu sem fyrr mjög vel bókuð yfir áramótin . En innan keðjunnar eru Icelandair hótel í höfuðborginni og út á landsbyggðinni auk þess sem fyrirtækið á og rekur Canopy við Hverfisgötu og Nordica Hilton . Þeir útlendingar sem kjósa heldur heimagistingu hafa heldur ekki mikið val því samkvæmt vef bandarísku gistimiðlunarinnar Airbnb er aðeins 2% af gistirýmum fyrirtækisins í Reykjavík á lausu yfir áramótin . Þar á meðal nokkrir bílar og tjaldvagnar en eins og komið hefur fram í fréttum hefur kuldakastið undanfarna daga komið illa við þá sem búa við þess háttar aðstæður . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is